Hnahthial Bawrhsapin Hnahthiala Head of Office-te thutkhawmpui,"1379/2024-2025 Dated Hnahthial, the 30th July 2024: Vawiin chawhnu dar 02:00 khan Hnahthial DC Conference Hall, Hnahthialah Bawrhsap, Pi Rita Lalnunmawii Pachuau chuan Hnathiala Head of Office hrang hrangte thutkhawmna neih puiin inhmelhriat tawnna leh department hrang hrangte hmalakna sawi ho a ni. Bawrhsap chuan Hnahthial chu district thar anihna angin hnathawktu indaihlohna a nasa a, chuvang chuan District-a department hrang hrangte inkarah thawhhonna tha neih a pawimawh thu sawiin kan resource neih sate tangkai thei ang bera hman a tul thu a sawi a. Hnahthiala hmasawnna hrang hrang awm tawhte avanga lawmthu a sawi rualin hmasawnna tha zawk a awm theih nan department ho te chu an hma zawn theuhvah tan la leh zual turin a chah nghal bawk a ni. He thutkhawmnaah hian department office hotu hrang hrangte hnen atangin an department theuh hnuaia hmalakna hrang hrang awm mekte bakah an hmalakna ti thuanawp theite chu Bawrhsap hnenah thlen a ni a. An harsatna awm mekte phuhruk dan tur awm theite leh an hmachhawp la awmte chu Bawrhsap hovin rel nghal a ni. Bawrsap chuan thutkhawmna leh report ngaihthlak hona hun tha tak neih theih a ni chu lawmawm a tih thu sawiin he thutkhawmna hian rah tha a chhuah ngei a beisei thu a sawi a. Hnahthial chu district, hmasawn theina nei tha tak anih avangin Department office hotu theuh te chu tan la leh zuala theitawp chhuah theuh turin a sawm nghal bawk a ni. Attachment Loading attachment...",Dated: 30 th Jul 24 5:51 PM,https://dipr.mizoram.gov.in/post/hnahthial-bawrhsapin-hnahthiala-head-of-office-te-thutkhawmpui